**SHTOJCA 1 – QËLLIME DHE KRITERE**

Në përputhje me thirrjen publike për grumbullimin e kërkesave për shfrytëzimin e mjeteve nga Buxheti i Qytetit të Shkupit për vitin 2025, të dedikuara për financimin e programeve dhe projekteve nga fusha e kulturës me interes për Qytetin e Shkupit për vitin 2025, Qyteti i Shkupit përcaktoi qëllimet dhe kriteret e mëposhtme:

**I**

**Qëllime të përgjithshme që vlejnë për të gjitha fushat e theksuara në Thirrjen publike:**

* zhvillimi dhe avancimi i veprimtarive kulturore nga fusha e kulturës në territorin e qytetit të Shkupit;
* ruajtja dhe afirmimi i trashëgimisë materiale, shpirtërore dhe kulturore të qytetit të Shkupit;
* inkurajimi dhe afirmimi i diversitetit kulturor të pjesëtarëve të bashkësive etnike në qytetin e Shkupit;
* akses në të mirat dhe vlerat kulturore për qytetarët;
* risi, mbresa dhe origjinalitet i idesë;
* vazhdimësia e manifestimeve tradicionale kulturore dhe artistike që janë me interes për qytetin e Shkupit;
* prezantimi dhe afirmimi i krijimtarisë bashkëkohore, kulturës urbane dhe artit publik;
* stimulimi i medieve të reja dhe hulumtimeve në kulturë;
* afirmimi dhe mbështetja e artistëve dhe autorëve të rinj (deri në 35 vjeç),
* zhvillimi i kulturës rinore në kuadrin e së cilës do të mbështeten projekte kreative dhe edukative nga kategoritë e artit skenik, artit pamor, artit të medieve të reja dhe letërsisë dhe librit/strip, album/novelë grafike);
* zhvillimi i skenës kulturore të pavarur profesionale;
* zhvillimi i kulturës amatore në kuadër të së cilës do të mbështeten projekte kreative dhe edukative nga kategoritë e artit skenik, arteve vizuale, arkitekturës dhe dizajnit, artit dhe letërsisë së medieve të reja (libër/strip album/novelë grafike);
* mbështetja dhe zhvillimi i vlerave tradicionale kulturore;
* krijimi i bashkëpunimit dhe partneritetit në kuadër të projektit të propozuar me një ose më shumë institucione publike nga fusha e kulturës së Qytetit të Shkupit, institucionet kombëtare, organizatat e shoqërisë civile, komunat e qytetit të Shkupit, institucionet arsimore dhe organizatat e tjera;
* shënimi i ngjarjeve jubilare dhe datave të rëndësishme;
* projekte që synojnë zhvillimin dhe promovimin e fushave të industrive kulturore dhe kreative;
* organizimi i festivaleve ndërkombëtare që mbahen në Shkup;
* stimulimi dhe mbështetja e projekteve të ndryshme partnere ndërkombëtare;
* nxitja e mendimit shkencor dhe kritik nëpërmjet organizimit të seminareve, konferencave dhe debateve;
* realizimi i punëtorive edukative për fëmijët dhe të rinjtë, si dhe për stafin mësimdhënës të shkollave fillore dhe të mesme, me qëllim nxitjen e krijimtarisë së tyre dhe përmirësimin e zhvillimit kulturor të fëmijëve dhe të rinjve.

**II**

**Qëllime të veçanta për fushat e përcaktuara në thirrjen publike:**

1. **Qëllime të veçanta në fushën e veprimtarisë muzeore dhe promovimit të trashëgimisë kulturore:**

* prezantimi, popullarizimi dhe promovimi i trashëgimisë kulturore dhe historike në qytetin e Shkupit;
* përdorimi i trashëgimisë kulturore si burim për zhvillimin e turizmit;
* organizimi i fushatave, punëtorive dhe ligjëratave për promovimin dhe rëndësinë e trashëgimisë kulturore në territorin e qytetit të Shkupit.

1. **Qëllime të veçanta në fushën e veprimtarisë botuese dhe bibliotekare:**

* botimi i librave dhe edicioneve elektronike, botimeve, monografive, antologjive që trajtojnë tema të jetës bashkëkohore dhe të historisë së Shkupit;
* **mbështetje e krijimtarisë letrare me vlera të larta nga autorë që krijojnë në gjuhën maqedonase dhe në gjuhët e komuniteteve në qytetin e Shkupit;**
* **vepra me vlera të jashtëzakonshme kulturore, monografi, botime profesionale, si dhe vepra që janë rezultat i projekteve hulumtuese për qytetin e Shkupit;**
* botime të dedikuara për fëmijët dhe të rinjtë;
* **për vepra të autorëve me botim të parë janë të detyrueshme dy (2) recensione dhe**

**për vepra të autorëve me disa vepra letrare të botuara është i detyrueshëm një (1) recension**

1. **Qëllime të veçanta në fushën e arteve vizuale dhe artit të mediumeve të reja:**

* ekspozita monografike-retrospektive me rëndësi të veçantë për qytetin e Shkupit që pasqyrojnë vazhdimësinë e veprimtarisë artistike në Shkup të konfirmuara nga kritika e artit dhe historia e artit;
* projekte të pavarura, grupore dhe të tjera nga vendi dhe jashtë vendit që promovojnë format dhe shprehjet artistike bashkëkohore dhe kontribuojnë në zhvillimin e gjuhës artistike bashkëkohore në qytetin e Shkupit;
* promovimi dhe zhvillimi i artit bashkëkohor urban me theks në shfrytëzimin e hapësirave publike të qytetit si dhe hapësirave të tjera alternative për prezantimin e veprave të artit në qytetin e Shkupit;
* mbështetja e festivaleve të filmit;
* projekte ekspozite në fushën e industrive krijuese; dhe
* ekspozita dhe projekte të artistëve të rinj në fushën e arteve vizuale dhe artit të medieve të reja (deri në 35 vjeç).

1. **Qëllime të veçanta në fushën e artit skenik:**

* kultivimi dhe prezantimi i krijimtarisë kombëtare dramatike dhe muzikore-skenike të stileve dhe zhanreve të ndryshme artistike me përfaqësimin e autorëve tradicionalë dhe bashkëkohorë;
* prezantimi i veprave më të mira artistike nga dramaturgjia botërore në Shkup, si dhe veprave nga fusha e artit muzikor dhe skenik,
* punëtori me të rinjtë si dhe me persona me nevoja të veçanta në fushën e arteve dramatike dhe muzikore-skenike;
* mbështetja e festivaleve teatrore;
* prezantimi i folklorit maqedonas dhe i folklorit të pjesëtarëve të komuniteteve që jetojnë në qytetin e Shkupit; dhe
* prezantimi i folklorit maqedonas dhe i folklorit të pjesëtarëve të komuniteteve që jetojnë në qytetin e Shkupit në festivale dhe manifestime që mbahen në qytete të vendeve të tjera me të cilat qyteti i Shkupit ka bashkëpunim, gjë për të cilat duhet të depozitohet ftesë nga organizatori i manifestimit.

1. **Qëllime të veçanta në fushën e arteve muzikore:**

* **promovimi dhe interpretimi i veprave dhe krijimtarisë muzikore me shumëllojshmëri stilistike dhe zhanresh;**
* nxitja dhe interpretimi i formave dhe shprehjeve të reja muzikore;
* mbështetja e festivaleve muzikore,
* stimulimi i krijimtarisë muzikore maqedonase dhe krijimtarisë muzikore të komuniteteve që jetojnë në qytetin e Shkupit me vlera të larta artistike; dhe
* mbështetje për koncertet e muzikantëve të rinj - interpretues dhe kompozitorë.

1. **Qëllimet e veçanta në fushën e bashkëpunimit ndërkombëtar:**

* bashkëpunimi dhe pjesëmarrja në manifestime ndërkombëtare, festivale dhe projekte të bazuara në reciprocitet, për të cilat duhet të depozitohet një ftesë nga organizatori;
* programe dhe projekte në fushën e kulturës që do të zhvillohen në territorin e qytetit të Shkupit dhe të cilat kanë siguruar mbështetje financiare (grant) nga fondet e Komisionit Evropian, UNESCO-s dhe/ose fondeve të tjera ndërkombëtare; dhe
* bashkëpunimi dhe zbatimi i projekteve të përbashkëta me organizata, institucione dhe individë nga:

а) qytete të binjakëzuara me Qytetin e Shkupit

b) qytete me të cilat është vendosur protokoll ose program bashkëpunimi dhe

c) qytete që bashkëpunojnë me Qytetin e Shkupit në bazë të kontakteve të vendosura (<https://skopje.gov.mk/>) – link i portalit zyrtar të Qytetit të Shkupit.

**III**

**Përzgjedhja e programeve dhe projekteve do të bëhet mbi bazën e kritereve të shprehura në pikë si më poshtë**:

1. **Veprimtari profesionale në kulturë**

|  |  |
| --- | --- |
| Kritere për veprimtari profesionale në kulturë | Pikë |
| 1. **Struktura dhe resurse të organizatës** | **25** |
| 1.1 Eksperiencë e aplikantit në zbatimin dhe realizimin e projekteve dhe aktiviteteve nga fusha e kulturës | 10 |
| 1.2 Profesionalizmi i personave të cilët marrin pjesë në zbatimin e projektit dhe aktivitetit | 10 |
| 1.3 Dukshmëria e organizatës (online) | 5 |
| 1. **Buxheti i projektit:** | **25** |
| * 1. Plan i hollësishëm financiar i përgatitur për mjetet e nevojshme për realizimin e programit/projektit | 10 |
| * 1. . Arsyetimi i shpenzimeve në planin financiar të propozuar (buxheti real në lidhje me aktivitetet dhe numrin e personave të angazhuar, përshkrimi i shpenzimeve sipas pozicioneve dhe sa janë ato adekuate me çmimet e tregut). | 10 |
| * 1. Mjete shtesë të siguruara nga burime vetjake ose të tjera. | 5 |
| 1. **Cilësia e programit/projektit:** | **50** |
| * 1. Aktivitete programore të përgatitura në mënyrë të hollësishme nga programi /projekti dhe aplikim i plotësuar në mënyrë të rregullt në përputhje me rregullat e Thirrjes publike | 10 |
| * 1. Kontributi i programit/projektit në realizimin e qëllimeve të përgjithshme dhe të veçanta për zhvillimin e kulturës në nivel të Qytetit të Shkupit | 20 |
| * 1. Zgjidhje cilësore dhe inovative të ofruara për realizimin e qëllimeve projektuese të cilat përmbajnë inovacion, mbresa dhe origjinalitet të ideve. | 10 |
| * 1. Përkrahje institucionale e siguruar (ftesa nga festivale, shkresë me përkrahje nga institucion tjetër kulturor ose organ kompetent, përfshirje e një ose më shumë subjekteve në realizimin e programit /projektit) | 10 |
| **Pikë gjithsej:** | **100** |

**2. Veprimtari rinore në kulturë**

|  |  |
| --- | --- |
| Kritere për veprimtari rinore në kulturë | pikë |
| 1. **Cilësia e aplikantit** | **20** |
| 1.1 Eksperienca e aplikantit në realizimin e programeve, projekteve dhe aktiviteteve nga fusha e veprimtarisë rinore në kulturë | 10 |
| 1.2 Lista me referenca (rekomandime, mirënjohje dhe shpërblime, pjesëmarrje të mëparshme të manifestimeve etj.) | 10 |
| 1. **Buxheti i projektit** | **20** |
| * 1. Plan i hollësishëm financiar i përgatitur për mjetet e nevojshme për realizimin e programit-projektit | 10 |
| * 1. . Arsyetimi i shpenzimeve në planin financiar të propozuar (buxheti real në lidhje me aktivitetet dhe numrin e personave të angazhuar, përshkrimi i shpenzimeve sipas pozicioneve dhe sa janë ato adekuate me çmimet e tregut). | 5 |
| * 1. Mjete shtesë të siguruara nga burime vetjake ose të tjera. | 5 |
| 1. **Cilësia e programit/projektit:** | **40** |
| * 1. Aktivitete programore të përgatitura në mënyrë të hollësishme nga programi /projekti dhe aplikim i plotësuar në mënyrë të rregullt (aplikimi). | 10 |
| * 1. Zgjidhje cilësore dhe inovative të ofruara për realizimin e qëllimeve projektuese të cilat përmbajnë inovacione, mbresa dhe origjinalitet të ideve | 10 |
| * 1. Kontributi i programit/projektit në realizimin e qëllimeve të përgjithshme dhe të veçanta për zhvillimin e kulturës në nivel të Qytetit të Shkupit | 10 |
| * 1. Kontributi i projektit në realizimin e pjesëmarrjes rinore në kulturë | 10 |
| 1. **Profili i pjesëmarrësve** | **20** |
| * 1. Numri i të rinjve të përfshirë direkt në projekt (artistë deri në moshën 35 vjeç, të rinj deri në moshën 30 vjeç) | 10 |
| * 1. . Mbështetje institucionale e siguruar (ftesa nga festivale, shkresë me përkrahje nga institucion tjetër kulturor ose organ kompetent, përfshirje e një ose më shumë subjekteve në realizimin e programit /projektit) | 5 |
| * 1. Numri i vlerësuar i të rinjve (deri në moshën 30 vjeç) me të cilët ka të bëjë projekti (publiku i parashikuar, përfitues direkt dhe indirekt) | 5 |
| **Pikë gjithsej:** | **100** |

**3. Veprimtari amatore në kulturë**

|  |  |
| --- | --- |
| Kritere për veprimtari amatore në kulturë | pikë |
| 1. **Program/Projekt:** | **25** |
| 1.1 Aktivitete programore të përpiluara në mënyrë të detajuar nga programi/projekti dhe aplikim i plotësuar në mënyrë të rregullt në përputhje me rregullat e Thirrjes publike | 20 |
| 1.2 Përvoja e aplikantit në realizimin e programeve, projekteve dhe aktiviteteve në fushën e kulturës | 5 |
| 1. **Buxheti i programit/projektit:** | **25** |
| * 1. Plan financiar i përgatitur në mënyrë të detajuar në lidhje me mjetet e nevojshme financiare për realizimin e programit/projektit | 10 |
| * 1. . Arsyetimi i shpenzimeve në planin e propozuar financiar (buxhet real në raport me aktivitetet dhe numrin e personave të angazhuar, përshkrim i shpenzimeve sipas pozitave dhe sa ato përputhen me çmimet e tregut) | 10 |
| * 1. Sigurimi i mjeteve shtesë nga burime individuale ose burime tjera | 5 |
| 1. **Cilësia e programit/projektit:** | **50** |
| * 1. Kontributi i programit/projektit në realizimin e qëllimeve të përgjithshme dhe të veçanta për zhvillim të kulturës në nivel të Qytetit të Shkupit | 20 |
| * 1. . Inovacion, mbresa dhe origjinalitet i idesë | 20 |
| * 1. Sigurim i përkrahjes institucionale (ftesa nga festivale, letra për përkrahje nga institucion tjetër kulturor ose organ kompetent, përfshirje e një ose më shumë subjekteve në realizimin e programit/projektit) | 10 |
| **Pikë gjithsej:** | **100** |

**IV**

# Gjatë alokimit të mjeteve të parashikuara në Programin për financimin e institucioneve publike dhe aktiviteteve kulturore me interes për Qytetin e Shkupit për vitin 2025, do të merren parasysh aktivitetet, projektet dhe manifestimet të cilat në përputhje me kriteret do të sigurojnë së paku 60 pikë.